
Fényillusztrációk

Fényillusztrációk
Pályamunkám egy három darabos illusztráció-sorozat, melyek témája a régi népek teremtéstörténetei.Az ember örök kíváncsiságából adódóan mindig is kereste a magyarázatot a világ jelenségeire. A tudományos elméletek megszületése előtt a népek fantáziája meséket kreált, melyekben tükröződik hitük. A számos eposz közül a magyarázó jellegű eredetmítoszok a legérdekesebbek számomra. Munkámban az inspirált, hogy ezek a mesék erőteljes képi elemeket használnak, ezért motívumokból, és képi elemekből építek fel szimmetrikus kompozíciókat. Leegyszerűsített formákkal és geometrikus elemekkel dolgozom, melyek asszociatív illusztrációkat hoznak létre.A három történet, melyeket a teljesség igénye nélkül választottam, távol álló népek fiktív történetei: a finn Kalevalában rögzített, az Abenaki indiánok mítosza, és az indiai teremtéstörténet. A sorozat három darab 50x70 cm-es lapból áll, a formák negatívban, lézerrel kivágva jelennek meg, melyeket hátulról megvilágítva kirajzolódik a kép.



